Dawıllar sezonı

Dawıllar sezonı () — Läxstan yazuçısı Ancey Sapkovskinıñ fentezi janrındağı romanı, Riviädän Geralt macaraları turında «Vedmak» seriäsendäge sigezençe kitap. Roman berençe tapqır läx telendä  näşriätı tarafınnan 2013 yılnıñ 6 noyäberendä çığarılğan. «Dawıllar sezonı» «» romanınıñ däwamı tügel; anıñ waqiğaları «» cıyıntığındağı xikäyälär waqiğaları belän ber ük waqıt aralığında, «Soñğı teläk» häm «Vedmak» xikäyälärendä taswirlanğan waqiğalar arasında bara. Romannıñ qayber waqiğaları turında öleşçä «Zurraq närsä» xikäyäsendä telgä alına.

Waqiğalar Vedmak turındağı saganıñ başqa kitapları kebek ük dönyada üsä: töp waqiğa Kerak patşalığında bara.

 Süjet 
Riviädän Geralt, «vedmak» — montrlar awlawçı — diñgez buyındağı Kerak patşalığına kilä häm, korrupsiäle türäneñ üterelgän monstr öçen büläkne arttıru täqdimenä rizalaşıp, küñelsezlekkä elägä. Geraltnı qulğa alalar häm xökem itälär, patşa kaznası aqçaların üzläşterüdä ğäyeplilär; aresttan çıqqaç, Geralt üzeneñ qimmätle qorıç häm kömeş qılıçlarınıñ yuğalğanın kürä. Geraltnıñ Kerakta iske dustı — bard Qazayaq bar, anıñ kuzenı Ferran patşa xezmätendä wazifa bili. Qazayaq Geraltqa vedmaknıñ irekle buluwı saray tılsımçısı Litta Neydqa burıçlı dip xäbär itä. Geralt Litta yortına kilä häm tılsımçı häm anıñ uquçısı Mozaika belän oçraşa; berençe vizitı waqıtında Geralt Littanıñ anı qızıqtıru omtılışların kire qağa, läkin soñraq bireşä häm anıñ söyärkäse bula. Litta Geraltqa urlanğan qılıçlarnı tılsım yärdämendä tabarğa wäğdä itä häm aña sixerçelek küreneşlären kürsätä — qılıçlarnı auksionda satu, ğädäti bulmağan formadağı qıya, medalyon belän uynawçı mäçe, yılğa buyındağı xatın-qız, nindider taw yanında mäyetlär protsessiäse häm ğäyät zur dulqın. Qazayaq qıyanı Geralt taswirlamasınnan tanıy häm anıñ yanına vedmaknı ozatırğa täqdim itä.

Geralt häm Qazayaq elägä torğan Ravelin nığıtması cirle cinäyätçe boss Piral Pratt xakimlege astında tora. Pratt urlanğan qılıçlar satuçısın Novigradtağı Borsodi auksion yortına yunältüwen xäbär itä. Bu mäğlümatqa almaşqa Pratt Geraltnı arenada monstr-vigilozavr belän köräşergä mäcbür itä. Soñraq Geralt Kerak prinsı Egmund belän aralaşa; Egmund başta patşanı üterü öçen vedmak yallarğa tırışa, ä annarı, Geralt baş tartqaç, barısın da şayartuğa äyländerä häm vedmakqa patşa tuyında tän saqçısı bulıp xezmät itärgä täqdim itä. Kerakqa qaytqaç, Geralt Litta Neydtan Rissberg kirmänenä kilü üteneçe turında belä.

Rissberg kirmäne ğalim-sixerçelär törkemenä qarıy; monda Geraltnıñ tanışları bar — Pinetti häm Tzara. Vedmak alarğa üterelgän monstrlardan töşerelgän berniçä taqta kürsätä — alarnıñ Rissbergta barlıqqa kilgänlegen isbatlaw, ämmä sixerçelär anıñ ğäyepläwlären kire qağa. Alar kirmän tiräsendä keşelärne Rissberg xezmätkärlärennän berärse çaqırtqan demon üterä dip sanıy. Üterülärne tikşergändä, Geralt Rissbergtan tağın ber sixerçe — Sorel Degerlund belän oçraşa, ul vedmaknı äsirlekkä ala häm kollegaları anı çınlıqta bulğannan da qüätleräk dip sanasın öçen üterülärne oyıştırğanlığın tanıy. Degerlundta Geralt Kerak iltamğası belän altın medalyon kürä.

Degerlund cir astınnan qaçıp, Geralt Redaniä häm Temeriä patşalıqları arasında bäxäsle territoriägä elägä häm Novigradqa barırğa qarar itä, anda anıñ qılıçların auksionnan satarğa tieşlär. Yulda ul Addario Bax isemle dwarf belän tanışa, ä soñraq «Päyğämbär Lebioda» yılğa qorabına utıra. Baqsañ, qorab ekipajı yılğa buylap tölke-ubır «aguara» urlağan qıznı kire qaytaru missiäse belän cibärelgän ikän. Alar almaşqa başqa qız-aguaranı alıp baralar, läkin törkem äğzalarınıñ berse totqınnı üterä. Bu qorab artınnan küzätep toruçı aguaranıñ açuwın çığara, häm «Päyğämbär Lebioda»ğa törle illuziälär häm yırtqıçlar höcüm itä — axır çiktä Geralt, Addario häm qorab xucası van Vlit köymädä kitä ala, läkin alar auksionğa waqıtında ölgermi. Geralt qılıçlarnı anıñ iske dustı Yennefer satıp alğanlığın belmi.

Bernärsäsez qalğaç, Geralt Kerakqa qayta; ul yañadan sixerçe Pinetti belän oçraşa, ul kompensatsiä sıyfatında vedamakqa üzeneñ iske qılıçın — qimmätle Viroleda qılıçın büläk itä. Geralt ubır Dussart yärdämennän faydalanıp, Degerlund cir astın taba, anda vedmak inde ber tapqır äsir sıyfatında bulğan; Geralt sixerçeneñ xezmätçeläre belän suğışa, ä annarı üzeneñ doşmanın üterä. Ul yañadan Kerakqa patşa tuyına kilä — monda patşa Belogun häm anıñ ulları qarşılığı uynala. Patşanı üterälär — anı vedmak Degerlundta kürgän çılbırlı sixerlängän medalyon bua. Üterügä zakaz birüçe patşanıñ ulı, prins Viraksas bula, ul şunda uq täxetkä utıra. Bu waqıtta Kerakqa tsunami işelä, ul üz bazı astında şähärne kümep quya. Soñraq Litta häm Yennefer Geraltnıñ Littanıñ uquçısı Mozaika belän qaçqanlığın, ämmä soñraq anı qaldırğanlığın belälär. Geralt ikençe ber vedmak — Mäçe mäktäbennän Bregen belän oçraşa häm qılıçların kire ala. Ul tağın tölke-ubırnı oçrata, ul aña qorabdan qıznıñ isän qaluwın kürsätä häm ber mizgelgä Yennefer qiäfätenä kerä.

Epilogta Nimue — Geralt ülgännän soñ ber ğasır uzğaç yäşäwçe personaj — urmanda Geraltqa ğäcäyep oxşağan vedmak belän oçraşa. Vedmak aña «Xikäyät däwam itä, tarix berqayçan da tämamlanmıy» di häm yuqqa çığa.

 Buldıru häm bastırıp çığaru 
Berençe tapqır «Vedmak turındağı saga» siklınnan yaña roman barlıqqa kilü turındağı mäğlümat 2010 yılda İsraildä uzğan Ancey Sapkovski belän yazuçılar seminarında yañğırağanВстреча с Анджеем Сапковским , 30 сентября 2010 года.

Original’ basma 2013 yılnıñ 6 noyäberendä superNOWA näşriätında çıqqan. 

 İqrar 
2014 yılda roman  isemendäge premiägä nominatsiälängänСезон бурь , информация на ФантлабеНоминанты 2014 года , на официальном сайте Премии.

 İskärmälär 

 Sıltamalar 

 Zapowiedź na stronie wydawnictwa 

Төркем:Әлифба буенча китаплар
Төркем:«Ведьмак» Дөньясы
Төркем:Анҗей Сапковски әсәрләре
Төркем:2013 елгы романнар